Den nordlige delen av Karpatene, med den høyeste toppen Hoverla på 2 061 m, strekker seg inn i Ukraina i vest, men mesteparten av landskapet består av grøderike sletter eller stepper og høysletter. Gjennom disse renner elver som Dnipro, Sivers'kyj Donets' (en bielv til Don), Dnestr (Dnistro) og Søndre Buh, som alle renner ut i Svartehavet eller det mindre Azovhavet (). Dnipro har to store bielver: Prypjat fra vest og Desna fra nord-nordøst. De store, nord–sørgående elvene har gjerne en bratt vestbredd og en lav og ofte mmyrlendt østbredd. I sørvest danner Donau-deltaet (ukrainsk: Дунай, ) grensen mot Romania. I vest renner Vestre Buh nordover. Et stykke følger den grensen mot Polen før den munner ut i Wisła, som renner ut i Østersjøen.